Diari Oficial de la Generalitat Valenciana


Sumari del DOGV 8867, del 27-07-2020 (2020/6066)

RESOLUCIÓ de 17 de juliol de 2020, de la Vicepresidència i Conselleria d'Igualtat i Polítiques Inclusives, per la qual es concedeixen subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8867

Data del DOGV
:   27-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6066


Data del document
:   17-07-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 17 de juliol de 2020, de la Vicepresidència i Conselleria d'Igualtat i Polítiques Inclusives, per la qual es concedeixen subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya [2020/6066]  
Mitjançant la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, es van convocar subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, en règim de concurrència competitiva, per a l'exercici 2020 (DOGV 8710, 3 de gener). La convocatòria es dirigeix a organitzacions empresarials agràries, les quals hauran de complir els requisits establits en la base tercera de l'Ordre 4/2015, d'1 de setembre de 2015, de la Vicepresidència i Conselleria d'Igualtat i Polítiques Inclusives per la qual s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya.  
  
Poden ser objecte d'aquestes subvencions els projectes que tinguen com a finalitat la realització d'activitats que suposen una millora de les condicions sociolaborals de persones immigrants temporeres, d'entre les que figuren en la base cinquena de la citada Ordre 4/2015, d'1 de setembre, de la Vicepresidència del Consell i Conselleria d'Igualtat i Polítiques Inclusives.  
La tramitació d'aquesta convocatòria es va iniciar a l'empara de les previsions del projecte de Llei de Pressupostos de la Generalitat per a l'exercici 2020, i abans de la seua aprovació, conforme al procediment de tramitació anticipada d'expedients de despesa prevista en la normativa d'aplicació (articles 41,166 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com l'Ordre de 26 de setembre de 1994, de la Conselleria d'Economia i Hisenda).  
Mitjançant la Resolució de 27 d'abril de 2020, de la Vicepresidència i Conselleria d'Igualtat i Polítiques Inclusives, s'ordena l'impuls de la resolució de les convocatòries d'ajudes de concurrència competitiva, de la Direcció General d'Igualtat en la Diversitat, motivat per la protecció de l'interés general, per tractar-se d'ajudes destinades al tercer sector i davant una situació excepcional d'emergència sanitària, social i econòmica.  
Mitjançant la Resolució de 22 de maig de 2020, de la Vicepresidència i Conselleria d'Igualtat i Polítiques Inclusives, es dona publicitat al crèdit que finança les ajudes convocades mitjançant la Resolució de 27 de desembre 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020, les subvencions destinades a la realització de projectes dirigits a la millora de les condicions sociolaborals de les persones immigrants, treballadores agrícoles de temporada i campanya (DOGV 8819, 25.05.2020), línia S6727000.  
Conforme al que es preveu en l'article 22.1 de la Llei 38/2003, de 17 de novembre, general de subvencions, així com en la base novena de l'Ordre 4/2015, d'1 de setembre, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, i en l'apartat cinqué de l'esmentada Resolució de 26 de desembre de 2018, la direcció general competent en matèria d'immigració ha sigut l'òrgan encarregat de la instrucció de les sol·licituds.  
  
De conformitat amb el que es preveu en base desena de l'Ordre 4/2015, d'1 de setembre, de la Vicepresidència del Consell i Conselleria d'Igualtat i Polítiques Inclusives, el dia 4 de juny de 2020, es va reunir la Comissió d'Avaluació, amb la finalitat de formular proposta de resolució conforme al contingut de l'acta subscrita per totes les persones que són membres d'aquesta Comissió. Per la situació de l'alarma decretada, la reunió es va celebrar mitjançant videoconferència amb l'aplicació WEBEX, facilitada per la Direcció General de Tecnologies de la Informació i les Comunicacions a aquest efecte.  
L'apartat tercer del resolc huité de la resolució de convocatòria de les presents subvencions, delega en la persona titular de la direcció general competent en matèria d'igualtat en la diversitat la resolució de les sol·licituds presentades. Per això, en ús de la facultat conferida, i amb càrrec al programa pressupostari 313.80, Igualtat en la Diversitat, de la Llei 10/2019, de 27 de desembre, de 2019, de pressupostos de la Generalitat per a l'exercici 2020 (DOGV 8708, 31 de desembre), resolc,  
  
  
Primer  
Acceptar la proposta de resolució de la Comissió d'Avaluació en els seus propis termes.  
  
Segon  
1. Sol·licituds excloses.  
No hi ha hagut sol·licituds excloses.  
2. Projectes subvencionats.  
Concedir una subvenció als projectes de les entitats que es relacionen a continuació, per l'import total de 375.000,00 ?, d'acord amb la consignació pressupostària existent en la línia de subvenció S6727000, així com en la Resolució de 22 de maig de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que financen les ajudes convocades mitjançant la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, en règim de concurrència competitiva, per a l'exercici 2020 (DOGV 8710, 3 de gener).   
3. Projectes no subvencionats.  
Se subvencionen tots els projectes respecte dels quals s'ha presentat sol·licitud.  
  
Tercer  
El règim de pagament de les ajudes, d'acord amb l'habilitació establida en el resolc nové de la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives per la qual es convoquen per a l'exercici 2020, les subvencions destinades a la realització de projectes dirigides a la millora de les condicions sociolaborals de les persones immigrants treballadores agrícoles de temporada i campanya, es realitzarà prèvia justificació per l'entitat beneficiària de la realització de l'activitat, projecte, objectiu o adopció del comportament per al qual es va concedir en els termes establits en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Quart  
Les entitats beneficiàries presentaran la justificació del projecte subvencionat davant la direcció general competent per a la seua instrucció. Aquesta justificació s'haurà d'efectuar conforme al que s'estableix en la base tretzena de l'Ordre i el resolc dècim de la convocatòria.  
El termini màxim per a la justificació del lliurament de la totalitat de la subvenció finalitzarà el 18 de novembre de 2020, tal com s'assenyala en l'apartat segon del resolc nové de la convocatòria.  
El termini màxim per a la presentació de la memòria tècnica serà l'11 de gener de 2021.  
  
Cinqué  
Contra la present resolució, que posa fi a la via administrativa, es podrà interposar potestativament recurs de reposició davant la vicepresidenta del Consell i consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime pertinent.  
  
València, 15 de juliol de 2020.- La vicepresidenta del Consell i consellera d'Igualtat i Polítiques Inclusives, p. d., el director general d'Igualtat en la Diversitat (art. 13 de l'Ordre 13/2016, de 31 de maig): José de Lamo Pastor.